Säästurežiimist. Minu puhul ei tähenda säästurežiim mitte ostudest loobumist (ei suuudaaa), vaid odavamate asjade ostmist. Olge lahked, on ju säästlik: "Sekretäri" film Prismast - ainult 49 krooni! Tutikad H&M põlvpüksid (lumivalged, ai kui pingul) absoluutselt mittemidagitõotavast kaltsukast - 25 krooni! Ma mõistan muidugi irooniat, kui viin vanapaberikasti kümme kilo ajalehti ja naasen siis Mulla tänava Emma poest nelja vana Kotiliesiga. A no ma ei saanud ju! Kroon tükk! Nii et kes tahab Kotiliesi paari viimast aastakäiku võileivahinnaga osta, kobigu Emmasse. Tellija oli muuseas keegi Sirje-Reet Papagoi! Oi jah, kiire guugeldamine näitab, et proua Papagoi kuulub Keskerakonda!